**Madison Keysová** (\* 17. február 1995, Rock Island, USA) je americká profesionálna tenistka. Vo svojej doterajšej kariére na okruhu WTA Tour vyhrala dva singlové turnaje. Na okruhu ITF získala tri tituly vo dvojhre a jeden vo štvorhre.

Na rebríčku WTA bola vo dvojhre najvyššie klasifikovaná v júni 2016 na 9. mieste a v štvorhre potom v septembri 2014 na 115. mieste. Trénuje ju bývalý švédsky tenista Thomas Högstedt. Predtým túto úlohu plnila Američanka Lindsay Davenportová.

Praktikuje silový štýl tenisu s tvrdými údermi.

V americkom fedcupovom tíme debutovala v roku 2014 štvrťfinálovým zápasom Svetovej skupiny proti Taliansku, v ktorom prehrala dvojhru s Camilou Giorgiovou a potom získala jediný bod Američaniek vo štvorhre po boku Lauren Davisovej. Do roku 2017 v súťaži nastúpila k trom medzištátnym zápasom s bilanciou 2-2 v dvojhre a 1-1 v štvorhre.

Spojené štáty reprezentovala na Letných olympijských hrách 2016 v Riu de Janeiro, kde v ženskej dvojhre štartovala ako siedma nasadená. Vypadla v semifinále, keď nestačila na Nemku Angelique Kerberovú. V stretnutí o bronz potom podľahla Petre Kvitovej.

Tenisová kariéra
----------------

Od deviatich rokov bola členkou Tenisovej akadémie Chris Evertovej vo floridskom Boca Raton.

Dňa 13. júla 2009, vo veku štrnástich rokov, porazila ako členka tímu Philadelphia Freedoms úradujúcu wimbledonskú víťazku Serenu Williamsovú pomerom gemov 5-1. Stala sa jednou z najmladších tenistiek, ktoré vyhrali zápas na okruhu WTA, keď vo veku štrnásť rokov a štyridsať osem dní zdolala 81. hráčku sveta Rusku Allu Kudrjavcevovú na floridskom turnaji MPS Group Championships 2009, kam dostala divokú kartu.

Debutom v hlavnej súťaži na grandslame bola účasť na US Open 2011, kde vypadla v druhom kole s dvadsiatou siedmou nasadenou Češkou Luciou Safářovou po trojsetovom priebehu. Do tretieho kola postúpila na Australian Open 2013. V úvodných dvoch zápasoch prešla cez Austrálčanku Casey Dellacquovú a rakúsku turnajovú tridsiatku Paszekovú, než bola nad jej sily piata nasadená Nemka Angelique Kerberová, ktorej podľahla 2-6 a 5-7.

Do tretej fázy sa taktiež prebojovala vo Wimbledone 2013. V prvom zápase si poradila s Britkou Heather Watsonovou a v druhom s tridsiatou nasadenou nemeckou tenistkou Monou Barthelovou. V treťom kole však skončila na rakete favorizovanej turnajovej štvorky Radwańskej po setoch 5-7, 6-4 a 3-6.

Premiérový titul na okruhu WTA Tour si pripísala na júnovom Aegon International 2014, hranom na tráve v Eastbourne, kde vo finále zdolala hráčku elitnej svetovej desiatky Angelique Kerberovú po setoch 6-3, 3-6 a 7-5. Bodový zisk z turnaja kategórie Premier a následné tretie kolo vo Wimbledone 2014 znamenali, že sa na začiatku júla vyhupla na kariérne rebríčkové maximum, keď jej patrilo 27. miesto.

Do semifinále grandslamu prvýkrát postúpila na Australian Open 2015. Vo štvrtom kole vyradila svetovú štvorku Petru Kvitovú, následne si poradila s krajankou Madison Brengleovou a vo štvrťfinále zdolala osemnástu nasadenú Venus Williamsovú. V semifinále však nestačila na favorizovanú svetovú jednotku Serenu Williamsovú po setoch 6-7 a 2-6.

Po turnajoch v Indian Wells 2015 a Miami Open 2015, kde vyhrala iba jeden zápas, našla svoju predchádzajúcu formu na antukovom turnaji v Charlestone, kde došla do finále bez straty jediného setu. Avšak, v ňom podľahla v troch setoch piatej nasadenej Kerberovej, hoci v treťom sete viedla 4-1.

Na antukovom Internazionali BNL d'Italia 2016, hranom v Ríme, prvýkrát postúpila do finále turnaja kategórie Premier 5. Na ceste pavúkom vyradila tiež hráčky elitnej svetovej desiatky - v druhom kole Petru Kvitovú a v semifinále Garbine Muguruzovú. V boji o titul však podľahla svetovej jednotke Serene Williamsovej po dvojsetovom priebehu. Išlo o prvé rýdzo americké finále na antuke okruhu WTA Tour po 14 rokoch, keď naposledy predtým sa v tejto fáze antukového turnaja stretli Serena a Venus Williamsové na French Open 2002. Po turnaji sa vrátila do Top 20 na 17. miesto rebríčka.

Postupom do finále trávnatého AEGON Classic v Birminghame si v dvadsiatich jedna rokoch zaistila premiérový posun do prvej svetovej desiatky rebríčka WTA, keď postúpila o šesť miest na 10. miesto. Stala sa tak prvou Američankou v elitnej desiatke od Sereny Williamsovej, ktorá do nej prenikla v roku 1999. Po jedenástich rokoch v Top 10 tiež figurovali tri americké hráčky, Keysová a ešte sestry Williamsové na prvom a deviatom mieste.

### Finálové účasti na turnajoch WTA

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| Výhry – Prehry |
| --- |
| Grand Slam (0–0) |
| WTA Tour Championships (0–0) |
| Premier Mandatory & Premier 5 (0–2) |
| Premier (2–1) |
| International (0–0) |

 | 

| Víťazstvá podľa povrchu |
| --- |
| Tvrdý (0–1) |
| Tráva (2–0) |
| Antuka (0–2) |
| Koberec (0–0) |

 |

#### Dvojhra: 5 (2 tituly, 3 prehry)

| Výsledok | Č. | Dátum | Turnaj | Povrch | Súperka | Skóre |
| --- | --- | --- | --- | --- | --- | --- |
| Víťazka | 1. | 21. jún 2014 | AEGON International, Eastbourne, Veľká Británia | Tráva | Nemecko Angelique Kerberová | 6–3, 3–6, 7–5 |
| Finalistka | 1. | 21. apríl 2015 | Family Circle Cup, Charleston, Spojené štáty | Antuka | Nemecko Angelique Kerberová | 2–6, 6–4, 5–7 |
| Finalistka | 2. | 15. máj 2016 | Italian Open, Rím, Taliansko | Antuka | USA Serena Williamsová | 6–7(5–7), 3–6 |
| Víťazka | 2. | 19. jún 2016 | AEGON Classic, Birmingham, Veľká Británia | Tráva | Česko Barbora Strýcová | 6–3, 6–4 |
| Finalistka | 3. | 31. júl 2016 | Rogers Cup, Montreal, Kanada | Tvrdý | Rumunsko Simona Halepová | 6–7(2–7), 3–6 |

Grandslamové účasti prehľad
---------------------------

### Dvojhra

| Turnaj | 2009 | 2010 | 2011 | 2012 | 2013 | 2014 | 2015 | 2016 |  V–P  |
| --- | --- | --- | --- | --- | --- | --- | --- | --- | --- |
| **Grandslamové turnaje** |
| Australian Open | A | A | A | 1R | 3R | 2R | SF | 4R | 11–5 |
| French Open | A | A | A | A | 2R | 1R | 3R | 4R | 6–4 |
| Wimbledon | A | A | A | Q2 | 3R | 3R | ŠF | 4R | 11–4 |
| US Open | A | Q1 | 2R | Q2 | 1R | 2R | 4R | 4R | 8–5 |
| Výhry–Prehry | 0–0 | 0–0 | 1–1 | 0–1 | 5–4 | 4–4 | 14–4 | 12–4 | 36–18 |

### Štvorhra

| Turnaj | 2011 | 2012 | 2013 | 2014 | 2015 |  V–P  |
| --- | --- | --- | --- | --- | --- | --- |
| **Grandslamové turnaje** |
| Australian Open | A | A | A | 3R | 1R | 2–2 |
| French Open | A | A | 1R | 3R | A | 1–2 |
| Wimbledon | A | A | 1R | 2R | 1R | 1–3 |
| US Open | 1R | 2R | A | A | 1R | 1–3 |
| Výhry–Prehry | 0–1 | 1–1 | 0–2 | 4–3 | 0–3 | 5–10 |

**Legenda**| **V** |  F  | SF | ŠF | R# | ZS | Q# | A | P | Z# | PO | Z | F-S | SF-B | NMS | NH |

(V) Vyhrať turnaj; dosiahnuť (F) finále, (SF) semifinále, (ŠF) štvrťfinále; (R#) kolá 4, 3, 2, 1; skončiť vo fáze (ZS) základná-skupina; dosiahnuť (Q#) kvalifikačné kolo; (A) nehral; hral v (Z#) Davis/Fed Cup Zóna Skupina (s číselným označením) alebo (PO) play-off; víťazstvo a (Z) zlatá, (F-S) strieborná alebo (SF-B) bronzová Olympijská medaila; a (NMS) znížená úroveň Masters Series/1000 turnaj; alebo (NH) turnaj sa nekonal.

Aby nedochádzalo k zámene, tieto výsledky sú aktualizované buď na záver turnaja, alebo pri účasti hráčov na turnaji, ktorý sa skončil.

Referencie
----------

1. ↑   *Pozor na ni! Soupeřka Kvitové dává nejtvrdší rány a radí jí bývalá světová jednička* [online]. Sport.cz, 2015-01-24, [cit. 2015-01-24]. Dostupné online.
2. ↑   *Profil na stránkach Fed Cupu* [online]. Fed Cup, [cit. 2016-05-14]. Dostupné online. Archivované 2016-04-22 z originálu. (anglicky)
3. ↑  Freedoms 'Keys defeats Serena Williams, philly .com, July 14, 2009
4. ↑  ZABLOUDIL, Luboš. *Kerberová poprvé vyhrála turnaj na antuce, v Charlestonu přetlačila Keysovou* [online]. 2015-04-13, [cit. 2015-07-07]. Dostupné online.
5. ↑  MITCHELL, Kevin. *Serena Williams defeats Madison Keys to win fourth Italian Open title* [online]. The Guardian, 16 May 2016, [cit. 2016-05-16]. Dostupné online.
6. ↑  ZABLOUDIL, Luboš. *Serena po devíti měsících ukončila čekání na 70. titul* [online]. 2016-05-15, [cit. 2016-05-16]. Dostupné online.
7. ↑  AFP. *Williams v Keys in first all-US clay final since 2002* [online]. 2016-05-14, [cit. 2016-05-16]. Dostupné online.
8. ↑   *Strýcová hraje o finále. V něm čeká Keysová, jež bude hráčkou Top 10* [online]. Tenisportal.cz, 2016-06-18, [cit. 2016-06-18]. Dostupné online.

* *Tento článok je čiastočný alebo úplný preklad článku Madison Keysová na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Madison Keysová**

Externé odkazy
--------------

* Madison Keysová na stránke Women’s Tennis Association
* Madison Keysová na stránkach ITF (po anglicky)
* Madison Keysová na stránkach FED CUP (po anglicky)

| * z
* d
* u
Svetový rebríček – top desať hráčov tenisu k 2. októbru 2023 |
| --- |
| 

|  |  |  |  |
| --- | --- | --- | --- |
| mužská dvojhra | mužská štvorhra | ženská dvojhra | ženská štvorhra |
|  |
| 

1. ▬ Srbsko Novak Djokovič
2. ▬ Španielsko Carlos Alcaraz
3. ▬ Daniil Medvedev
4. ▬ Taliansko Jannik Sinner
5. ▲ Andrej Rubľov
6. ▼ Dánsko Holger Rune
7. ▼ Grécko Stefanos Tsitsipas
8. ▲ Nórsko Casper Ruud
9. ▲ Nemecko Alexander Zverev
10. ▼ USA Taylor Fritz

 | 

1. ▲ USA Austin Krajicek
2. ▲ Chorvátsko Ivan Dodig
3. ▲ Holandsko Wesley Koolhof
4. ▼ Spojené kráľovstvo Neal Skupski
5. ▲ India Rohan Bopanná
6. ▲ Austrália Matthew Ebden
7. ▼ USA Rajeev Ram
8. ▼ Spojené kráľovstvo Joe Salisbury
9. ▲ Argentína Horacio Zeballos
10. ▲ Španielsko Marcel Granollers

 | 

1. ▬ Aryna Sabalenková
2. ▬ Poľsko Iga Świąteková
3. ▬ USA Coco Gauffová
4. ▬ USA Jessica Pegula
5. ▬ Kazachstan Jelena Rybakinová
6. ▬ Grécko Maria Sakkariová
7. ▬ Tunisko Ons Jabeurová
8. ▬ Česko Markéta Vondroušová
9. ▬ Česko Karolína Muchová
10. ▬ Francúzsko Caroline Garciová

 | 

1. ▬ Belgicko Elise Mertensová
2. ▬ Austrália Storm Hunterová
3. ▲ Česko Kateřina Siniaková
4. ▼ USA Coco Gauffová
5. ▼ USA Jessica Pegula
6. ▬  Česko  Barbora Krejčíková
7. ▬ Čínsky Tchaj-pej Sie Šu-wej
8. ▬ USA Taylor Townsendová
9. ▬ Kanada Gabriela Dabrowská
10. ▬ Brazília Luisa Stefaniová

 |

 |